Hati ya kufanya muhtasari: Mgonjwa wa Covid-19 akiwa ICU

Katika vyumba vya wagonjwa mahututi, ICU, kazi ya kuokoa uhai inaendekea kwa msaada wa mashine zinazowasaidia wagonjwa kupumua na kuwezesha viungo vyao muhimu kufanya kazi za msingi, pia kusukuma dawa kwenda kwenye mwili.

Wakati sasa kukiwa bado hakuna tiba iliyothibitishwa ya virusi vya corona, suala muhimu kwa wagonjwa walio katika hali mahututi ni kupata hewa safi ya kutosha (oksijeni) kwenye mapafu yao wakati mfumo wao wa kinga ukipambana na virusi.

Lakini kwa kawaida huu ni mwanzo tu wa kuelekea kupona, kwa mujibu wa wataalamu.

Safari ya mgonjwa ambaye amefanikiwa kuonesha matokeo chanya kwa tiba ya chumba mahututi na ikawezekana kutoka hospitali ni safari ngumu wakati mwingine huchukua miaka kadhaa kisaikolojia ni suala linaloathiri.

Kujifunza kupumua

Baada ya kukaa kwa muda mrefu ICU, ni kawaida kwa wagonjwa kupata tiba ya mazoezi ya viungo ili waweze kujifunza jinsi ya kutembea au hata kupumua tena.

Wanaweza kuwa wamepata tatizo la kisaikolojia na matatizo ya msongo wa mawazo.

Wagonjwa wanaokuwa ICU hupata changamoto za saikolojia

Na kadiri muda wanaoutumia kuwa kwenye matibabu unavyokuwa mrefu, ndivyo inavyochukua muda zaidi kwa wagonjwa kuanza kujisikia vizuri tena.

''Ikiwa utakuwa kwenye chumba cha wagonjwa mahututi, ni mchakato wa kubadili maisha. Hubeba gharama kubwa hata kama utapata nafuu,'' anasema dokta David Hepburn, mshauri wa masuala ya tiba kwa wagonjwa mahututi katika hospitali ya Royal Gwent nchini Uingereza.

''Wakati wagonjwe wetu wanapoamka, huwa dhaifu hawawezi kukaa wima bila kusaidiwa. Wengi hawawezi kunyanyua mikono kwa sababu mwili ni dhaifu.''

Kama tiba itawataka kuwekewa mipira na kulishwa kwa mipira, wanaweza kupata matatizo ya kuzungumza na kumeza.

''Hupata nafuu baada ya kipindi fulani, lakini inaweza kuchukua mwaka mmoja kama watahitaji tiba ya mazoezi ya viungo, kuzungmza, lugha na saikolojia''.

Maafisa wa tiba wakiwa wamemzunguka mgonjwa ICU

Muda uliotumika ICU unaweza tu kuwa sehemu ndogo tu ya tiba ya matatizo yote ya kiafya...\nMuhtasari katika lugha sawa na hati:
Watu wengi zaidi kuliko kawaida wako katika matibabu ya uangalizi mkubwa kwenye hospitali mbalimbali duniani kwa sababu ya Covid-19.